Ka teised uued ravimid saavad Eestis soodustuse väga suure hilinemisega ja neid kasutatakse kõrge hinna tõttu vähe. Sageli on nende hulgas ka selliseid, mille kasutamine küll suurendaks haigekassa jaoks oluliselt kulutusi ravimitele, kuid tooksid  olulist kokkuhoidu haiglaravis või pikemas perspektiivis oleksid elanikkonna parema tervise ja töövõime tõttu riigile kasulikud.    Käsimüügiravimite turg avatum  Eesti ravimiturust rääkides peetakse tavaliselt silmas ravimeid, mille ravimitootjad on apteekide kaudu patsientidele või haiglatele müünud. Siia alla ei kuulu tavaliselt toidulisandid, nagu näiteks selles staatuses olevad vitamiinid või raviteed.